11. ΝΟΜΟΣ υπ’ αριθ. 1970 της 15 Σεπτ./10 Οκτ. 1944  Περί τροποποιήσεως και συμπληρώσεως των περί οργανισμού ελέγχου των δι’ αυτοκινήτων συγκοινωνιών (Ο.Ε.Α.Σ.) κειμένων διατάξεων και περί συμπληρώσεως οργανικών διατάξεων της Γεν. Δ/νσεως Σιδηροδρόμων και Αυτοκινήτων του Υπουργείου Συγκοινωνίας. Διετηρήθη εν ισχύϊ δια της υπ’ αριθ. 300/1946 Πράξεως του Υπουργικού Συμβουλίου, με τας εν τω κειμένω τροποποιήσεις). Άρθρ.1-2.(Αυξάνονται εις το 400πλάσιον τα όρια προστίμων του άρθρ. 11 και τα όρια αποτιμήσεως του άρθρ. 12 Νόμ. 817/1943). Άρθρ.11-12.(Αναφέρονται εις την καταργηθείσαν φορολογίαν των εισιτηρίων του άρθρου 2 Νόμ. 3464/28). Άρθρ.13.-(Κατηργήθη δια της υπ’ αριθ. 59/1945 Συντακτικής Πράξεως). Άρθρ.14.-Αι κατά μήνα συνεδριάσεις των παρά τη Γενική Διευθύνσει Σιδηροδρόμων και Αυτοκινήτων του Υπουργείου Συγκοινωνίας λειτουργούντων Συμβουλίων καθορίζονται μέχρι (τεσσάρων) δια τα Διοικητικά Συμβούλια και μέχρι (τεσσάρων) δι’ εκάστην κατηγορίαν γνωμοδοτικών τοιούτων, εκτός αν άλλως καθορίζωνται δια γενικών διατάξεων του Υπουργείου Οικονομικών. Δια της κυρωσάσης τον παρόντα Νόμον Πράξεως Υπουργ. Συμβουλίου υπ’ αριθ. 300/1946 ωρίσθη ότι ο εν τω άνω άρθρ. (14) αναφερόμενος αριθμός των κατά μήνα επιτρεπομένων κατ’ ανώτατον όριον συνεδριάσεων αυξάνεται εις δέκα δια τα Συμβούλια Προσωπικού και επίσης εις δέκα δι’ εκάστην κατηγορίαν γνωμοδοτικών τοιούτων. Άρθρ.15.-(Κατηργήθη υπό της υπ’ αριθ. 59/1945 Συντακτ. Πράξεως). Άρθρ.16.-(Τροποποιείται το άρθρ. 13 του Ν.Δ. 1757/1942). Άρθρ.3.-Ο Υπουργός της Συγκοινωνίας δύναται να μεταβιβάση εις τον Διευθυντήν της Θ΄ Διευθύνσεως Αυτοκινήτων το κατά το άρθρ. 11 παρ. 3 του Νόμ. 817/1943 προβλεπόμενον δικαίωμα επιβολής προστίμου μέχρι ποσού καθοριζομένου υπ’ αυτού εν ειδική αποφάσει. Άρθρ.4.-Δια κοινών αποφάσεων των Υπουργών Συγκοινωνίας και Οικονομικών δύνανται να τροποποιώνται ή και να αυξάνωνται τα εν τοις άρθρ. 1 και 2 του παρόντος Νόμου καθοριζόμενα ανώτατα όρια επιβολής κυρώσεων προστίμου και αποτιμήσεως εξαγοράς δι’ εκάστην ημέραν αφαιρέσεως αδείας (προσαρμοζόμενα, εφ’ όσον παρίσταται ανάγκη, προς τας εκάστοτε οικονομικάς συνθήκας της χώρας). Σελ.318(α) Τεύχος 670-Σελ.84 Άρθρ.5.-Δι’ αποφάσεων του Διοικητικού Συμβουλίου του Οργανισμού Ελέγχου των δι’ Αυτοκινήτων Συγκοινωνιών, επιτρέπεται όπως δια την πραγματοποίησιν του εν άρθρ. 1 του Νόμ. 817 «περί συμπληρώσεως των περί οργανισμού Ελέγχου των δι’ Αυτοκινήτων Συγκοινωνιών (ΟΕΑΣ) κειμένων διατάξεων Ελέγχου επί των αστικών και υπεραστικών Συγκοινωνιών, ως και δια την παρακολούθησιν της κανονικής εισπράξεως των υπέρ του Οργανισμού πόρων, συνιστώνται συνεργεία εξ υπαλλήλων του Οργανισμού καθοριζομένων δι’ ομοίων αποφάσεων των εις τους υπαλλήλους τούτους καταβλητέων αποζημιώσεων ή και εξόδων κινήσεως.  Αι μέχρι τούδε καταβληθείσαι αποζημιώσεις εις υπαλλήλους του Οργανισμού δια τον ως ανωτέρω σκοπόν θεωρούνται έγκυροι και νόμιμοι. Άρθρ.6.-1.Τα έξοδα κηδείας των αποβιούντων υπαλλήλων του ΟΕΑΣ, καταβάλλονται υπ’ αυτού εις τας οικογενείας αυτών βάσει δικαιολογητικών, μη δυνάμενα να είναι μείζονα των πάσης φύσεως συνολικών αποδοχών του υπαλλήλου 2 μηνών ουδέ μικρότερα των του ενός μηνός. 2.Εις τας οικογενείας των αποβιούντων υπαλλήλων του ΟΕΑΣ. καταβάλλεται δι’ αποφάσεως του Διοικητικού Συμβουλίου αυτού βοήθημα ίσον προς τας αποδοχάς τόσων μηνών όσα τα έτη υπηρεσίας αυτού μη δυνάμενον να υπερβή τας αποδοχάς εξ μηνών. 3.Των κατά τας ως άνω παρ. 1 και 2 εξόδων κηδείας και βοηθημάτων δύνανται να δικαιωθώσι δι’ αποφάσεως του Διοικητικού Συμβουλίου του Οργανισμού και αι οικογένειαι των υπό της ισχύος του Νόμ. 817/1943 και εντεύθεν αποβιωσάντων υπαλλήλων του ΟΕΑΣ, υπολογιζομένων τούτων βάσει των κατά τον χρόνον της εγκρίσεως της χορηγήσεως των ποσών τούτων λαμβανομένων πάσης φύσεων συνολικών αποδοχών των ομοιοβάθμων του αποβιώσαντος υπαλλήλου του Οργανισμού. Άρθρ.7.-(Αντικαθίσταται η πρώτη παράγραφος του άρθρ. 13 του Νόμ. 817/1943). Άρθρ.8.-1.Τον Αντιπρόεδρον του Διοικητικού Συμβουλίου του Ο.Ε.Α.Σ. απόντα ή κωλυόμενον αντικαθιστά ως δεύτερος αντιπρόεδρος ο κατά βαθμόν ανώτερος ή εν ισοβαθμία ο αρχαιότερος, των Διευθυντών των Διευθύνσεων Η και Ι αυτοκινήτων της Γενικής Διευθύνσεως Σιδηροδρόμων και Αυτοκινήτων του Υπουργείου Συγκοινωνίας. 2.Ο Διευθυντής της Διευθύνσεως εκμεταλλεύσεως Σιδηροδρόμων και τροχιοδρόμων του Υπουργείου Συγκοινωνίας μετέχει του Διοικητικού Συμβουλίου του Ο.Ε.Α.Σ. ως τακτικόν μέλος αυτού. 21.Ζ.β.10-11 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. Άρθρ.9.-1.Παν πρόσωπον εντεταλμένον την είσπραξιν ή τον επί της εισπράξεως των δικαιωμάτων του Ο.Ε.Α.Σ. έλεγχον, παραβαίνον τα καθήκοντά του εκ δόλου ή αμελείας, επί ζημία των συμφερόντων του Ο.Ε.Α.Σ., υπόκειται εις τας κυρώσεις του άρθρ. 11 του Νόμ. 817/1943, ως τροποποιείται τούτο δια των άρθρ. 1 και 4 του παρόντος Νόμου. 2.Προκειμένου περί υπαλλήλων του Ο.Ε.Α.Σ. εις την περίπτωσιν της εκ δόλου ή βαρείας αμελείας παραβάσεως των καθηκόντων του αντί των ως άνω κυρώσεων δύναται να επιβληθή αυτώ δι’ αποφάσεως του Υπουργού της Συγκοινωνίας τη προτάσει του Διοικητικού Συμβουλίου η ποινή της προσωρινής ή οριστικής απολύσεως. 2.Η ποινή της οριστικής απολύσεως υπαλλήλων στερεί τούτον της υπό του Νόμ. 2112 ως ετροποποιήθη αποζημιώσεως, ως και της υπό του Νόμ. 817/1943 προβλεπομένης συντάξεως. Άρθρ.10.-1.Δια κοινών αποφάσεων των Υπουργών Συγκοινωνίας και Εργασίας τη προτάσει του Διοικητικού Συμβουλίου του Ο.Ε.Α.Σ. και Τ.Σ.Α. επιτρέπεται η συνεργασία των δύο τούτων οργανισμών δια την είσπραξιν των πόρων αυτών. Δια των αυτών αποφάσεων καθορίζονται αι λεπτομέρειαι της συνεργασίας τα των αμοιβαίων υποχρεώσεων και δικαιωμάτων των συνεργαζομένων οργανισμών και τα του καταμερισμού των προκαλουμένων δαπανών, κυρουμένων και των μέχρις της ισχύος του παρόντος Νόμου εκδοθεισών αποφάσεων και εγκρινομένων των αναληφθεισών δαπανών. 2.Του Διοικητικού Συμβουλίου του Ταμείου Συντάξεως Αυτοκινητιστών μετέχει ως τακτικόν μέλος αυτού από της ισχύος του παρόντος Νόμου ο εκάστοτε Διευθυντής της Η΄ Δ/νσεως Αυτοκινήτων του Υπουργείου Συγκοινωνίας ή ο νόμιμος αυτού αναπληρωτής. 3.Το Διοικητικόν Συμβούλιον και ο Γραμματεύς του Οργανισμού ελέγχου των δι’ αυτοκινήτων συγκοινωνιών και ο Διευθυντής αυτού λαμβάνουσι τας αυτάς υφ’ οιανδήποτε μορφήν εκάστοτε πάσης φύσεως αποζημιώσεις, έξοδα κινήσεως και παροχάς, τας διδομένας εις το Διοικητικόν Συμβούλιον του Ταμείου Συντάξεων Αυτοκινητιστών και εις τον Διευθυντήν αυτού. 